Data was extracted from:https://www.infomed.co.il/drugs/amoxicillin-clavulanic-acid/

המומחים של
Info
med
מסבירים:
אמוקסיצילין
וחומצה קלאוולאנית הם חומרים פעילים הנמצא בתרופות
אוגמנטין
ו
אמוקסיקלב
- אנטיביוטיקה מסוג פניצילין חצי סינתטי בשילוב עם חומר שמונע מהחיידקים לפרק את ה
אנטיביוטיקה
.
צירוף שני החומרים מאפשר לטפל במגוון זיהומים הנגרמים על ידי חיידקים שרגישים לתרופה גם אם הם פיתחו עמידות לפניצילין.
יעיל לטיפול ב:
אמוקסיצילין בשילוב חומצה קלאוולאנית (אוגמנטין, אמוקסיקלב) מיועדים בעיקר לטיפול ב
דלקת גרון
,
דלקת אוזניים
,
סינוסיטיס
,
דלקת ריאות
וזיהומים בעור או במערכת השתן.
הנחיות חשובות:
יש להקפיד על נטילת האנטיביוטיקה בזמן ולסיים את כל הטיפול על פי הנחיות הרופא, גם אם כל התסמינים עברו ואתם מרגישים טוב. אי השלמת הטיפול עלולה לגרום לחזרת הזיהום.
מתי אסור להשתמש בתרופה:
אין להשתמש באמוקסיצילין עם חומצה קלאוולאנית (אוגמנטין, אמוקסיקלב) במקרים הבאים:
- רגישות לחומר הפעיל עצמו או למרכיבים האחרים של התרופה.
- אלרגיה או רגישות לחומרים אנטיביוטיים אחרים מקבוצות הפניצילינים והצפלוספורינים.
- אין לתת תרופות המכילות אמוקסיצילין, כדוגמת אוגמנטין או אמוקסיקלב, לתינוקות שאימהותיהם רגישות לפניצילין.
- אם אתם חולים ב
מחלת הנשיקה
EBV (מונונוקלאוזיס).
- אם סבלתם מבעיות בתפקוד כבד כתוצאה משימוש באוגמנטין או פניצילין בעבר.
מידע על התרופה
אופן נטילת התרופה
טבליות, תרחיף, זריקות.
אין לכתוש או לחצות את הטבליות. ניתן לחצות טבליות של 875 מ"ג בלבד כדי להקל על הבליעה, אך ליטול שני החצאים באותה המנה.
יש לנער את התרחיף המוכן לפני השימוש.
תדירות וזמן נטילה
טבליות או תרחיף: פעמיים או שלוש פעמים ביום, לפי כמות אמוקסיצילין (האנטיביוטיקה) במנה.  זריקות: 3-4 פעמים ביום.
יש ליטול את התרופה מיד עם תחילת הארורחה עם כוס מים.
טווח המינון
הכמות נתונה לפי מינון האמוקסיצילין: 750 מ"ג עד 1.5 גרם ליום - מחולק ל-3 מנות; 1.75 גרם ליום - מחולק ל-2 מנות.
ילדים: מינון מופחת על-פי הגיל והמשקל.
תחילת ההשפעה
1 עד 2.5 שעות.
משך ההשפעה
1 עד 2.5 שעות.
מנה שנשכחה
יש לשמור על מרווח של בין 6-8 שעות בין המנות. אם קרב הזמן לנטילת המנה הבאה, דלג על המנה שנשכחה, וקח את המנה הבאה כרגיל. אין לקחת מנה כפולה.
אין לתת 2 מנות מהפרש הקטן מ-4 שעות.
הפסקת התרופה
יש להשלים את הטיפול במלואו. גם אם מרגישים יותר טוב, הזיהום המקורי עלול עדיין להיות קיים, והתסמינים עלולים לחזור אם מפסיקים את הטיפול מוקדם מדי.
מינון עודף
מנה עודפת מקרית אינה צריכה להדאיג.
אם נלקחה מנה עודפת גדולה ומבחינים בתסמינים כגון: שלשולים, פרכוסים, בעיה בתפקוד הכליות, פריחה, בחילה, כאבי בטן והקאות, יש ליידע מייד את הרופא.
אחסון
יש לשמור טבליות ותרחיף יבש במקום קריר . את התרחיף המוכן יש לשמור במקרר עד 7-10 ימים. יש לעקוב אחר הוראות התכשיר.
אזהרות
תזונה
יש ליטול מיד עם תחילת הארורחה עם כוס מים.
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
נהיגה
אין בעיות ידועות.
הריון
יש להיוועץ ברופא לפני השימוש.
הנקה
מותר ליטול בהנקה
תינוקות וילדים
יש צורך בהפחתת המינון בהתאם לגיל ולמשקל.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
מחלת כבד
מחלת כליה
סרטן הדם (לויקמיה)
מונונוקלאוזיס (מחלת הנשיקות)
מחלת מעי
פנילקטונוריה (phenylketonuria)
אסתמה
פריחה לאחר נטילת אנטיביוטיקה מסוג פניצילין או צפאלוספורין
נטילת תרופות אחרות
בדיקות דם ושתן מתוכננות
סיכון ממנת יתר
נמוך
סיכון מפיתוח תלות
נמוך
תופעות לוואי
תופעות הלוואי הנפוצות של אמוקסיצילין בשילוב חומצה קלאוולאנית  עלולות לכלול:
שלשול היא תופעת לוואי שכיחה מאוד אצל מבוגרים.
תופעות לוואי נוספות אפשריות: חום, צמרמורות חריפות, כאב גרון, כיבים בפה, כאבי פרקים, דימומים או חבלות יותר מהרגיל , פריחה, גרד, קשיי עיכול, כאב ראש, שלשול, בחילה, הקאות, כאב בטן, , פטרייה של אברי המין , תפרחת חיתולים, פטרייה בפה, שינויים בצבע הלשון והשיניים (יש לצחצח את השיניים ביסודיות). אם תופעות אלו נמשכות או מטרידות יש לפנות לרופא.
תסמינים דמויי שפעת עם פריחה, חום, בלוטות נפוחות ותוצאות בדיקות דם חריגות- בשכיחות לא ידועה.
תשומת לב נדרשת לתגובות אלרגיות כמו: פריחה בעור, דלקת של כלי דם- העשויה להראות ככתמים אדומים או סגולים בולטים על העור, חום, כאב פרקים, בלוטות נפוחות בצוואר, בבית שחי או במפשעה. נפיחות, לפעמים של הפנים או הגרון, הגורמת לקשיי נשימה. התמוטטות. כאבים בחזה הקשורים לתגובות אלרגיות, העשויים להיות סימני אוטם לב המשופעל על ידי אלרגיה.
הפסקת השימוש ופניה מיידית לרופא במצב של דלקת של המעי הגס- הגורמת לשלשול מימי המלווה בדרך כלל בדם וריר, לכאב בטן ו/או לחום.
תגובה אלרגית עם סימן מוביל של הקאות חוזרות ונשנות (1-4 שעות לאחר קבלת התרופה)- דווחה בעיקר בילדים (תסמונת אנטרוקוליטיס). סימנים נוספים יכולים לכלול כאב בטן, עייפות, שלשול ולחץ דם נמוך.
דלקת חריפה של הלבלב- סימנים אפשריים כוללים כאבים עזים ומתמשכים באזור הבטן.
פנייה מיידית לרופא במצבים של: דלקת של הכבד- הפטיטיס, שעלולה לגרום להצהבת העור ולובן העין. דלקת של צינורות הכליה, זמן קרישה ארוך יותר, פעילות יתר- היפראקטיביות. פרכוסים- באנשים הלוקחים מנות גדולות, או שיש להם בעיות בכליה. לשון שחורה הנראית שעירה. שיניים מוכתמות (בילדים), בדרך כלל מוסר על ידי צחצוח.
תופעות לוואי העשויות להופיע בבדיקות דם או שתן: ירידה חמורה במספר תאי דם לבנים, מספר נמוך של תאי דם אדומים, גבישים בשתן, המובילים לפגיעה חריפה בכליות.
פרטי תגובה עם תרופות אחרות
גלולות למניעת הריון - תיתכן הפחתה ביעילותן. מומלץ להשתמש באמצעי מניעה נוסף בתקופת הטיפול בסוג זה של אנטיביוטיקה.
פרובנציד - מעלה רמות אמוקסיצילין בדם ומאריך את משך פעולתו.
אלופורינול - תיתכן עלייה בסיכון לפריחה בעור.
נוגדי קרישה - תיתכן עלייה בדילול הדם, יש לנטר את מינון נוגדי הקרישה. כמו וארפרין או אצנוקומארול. כמו וארפרין או אצנוקומארול.
התכשיר יכול להשפיע על אופן פעילותה של מתוטרקסאט- תרופה המשמשת לטיפול בסרטן או במחלות שגרוניות, וכן יכול להשפיע על אופן פעילותה של מיקופנולאט מופטיל- תרופה המשמשת למניעת דחייה של איברים מושתלים.
השפעת שימוש ממושך
השילוב של אמוקסיצילין וחומצה קלאוולאנית ניתן בדרך-כלל רק לתקופות קצרות. בשימוש ממושך, יתכן שלשול ודלקת המעי הגס הקשורה בטיפול אנטיביוטי.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא